Alan Parsons

**Alan Parsons** (Londres, 1948ko abenduaren 20a) musikari ingelesa da. Bere karreran zehar hogei milioi disko baino gehiago saldu ditu, eta hamaika aldiz izendatu dute Grammy sarietarako, behin saria irabaziz.

## Bizitza 
Musikaren munduan soinu-ingeniari gisa hasi zen lanean, The Beatles *(Abbey Road)* eta Pink Floyd *(The Dark Side Of The Moon)* taldeekin, besteak beste. Aurrerago, eta musika-ekoizle gisa ere ospe handia lortu ondoren, bere grabazioak argitaratzea erabaki zuen, *Alan Parsons Project* titulupean, Eric Woolfson musikagile eta teklistarekin batera. Bien bitartean Abbey Roadeko estudioetan lan egiten jarraitu zuen.

1976an iraupen luzeko lehenengo lana argitaratu zuen, Arista etxearekin, *Tales Of Mistery And Imagination*, *concept-album*, Edgar Allan Poeren kontakizunetan oinarriturik. Parsonsen lehen lan hura Britainia Handiko eta Estatu Batuetako musika entzunenaren zerrendetan sartu zen: *I Robot *(1977) Estatu Batuetako hamar onenen artean sartu zen. *Pyramid* (1978) Parsonsen lehen urrezko diskoa izan zen; bigarrena, *Eve*, urtebete geroago argitaratu zen.

Bere karrerako gailurra 1982an iritsi zuen,* Eye In The Sky* diskoarekin. Disko horretako izen bereko kanta Estatu Batuetako hirugarren salduena izatera iritsi zen. Handik aurrera salmentak behera egin zuen, eta Parsonsen proiektua 1980ko hamarraldiaren amaieran bukatu zen, *Sterotomy* (1986) eta *Gaudi* (1987) diskoekin.

1980ko hamarraldiaren bigarren erdian Parsonsen rock-moldeak ez zuen arrakasta handirik izan. Isilaldi luze baten ondoren, 1993an, *Try Anything Once* argitaratu zuen, eta 1994ko bukaeran, jendaurrean grabatutako disko bat, *Luciferama*, jendaurrean jotzen zuen lehenengo aldian, hain zuzen. Geroago, album kontzeptualagoak kaleratu zituen: *On Air* (1996), *Time Machine* (2001) eta *A Valid Path* (2004).

## Diskografia 
### Estudio albumak 
* **The Alan Parsons Project:**
** *Tales of Mystery and Imagination* (1976)
** *I Robot* (1977)
** *Pyramid* (1978)
** *Eve* (1979)
** *The Turn of a Friendly Card* (1980)
** *Eye in the Sky* (1982)
** *Ammonia Avenue* (1984)
** *Vulture Culture* (1984)
** *Stereotomy* (1985)
** *Gaudi* (1987)

* **Bakarlari gisa:**
***Try Anything Once* (1993)
** *On Air* (1996)
** *The Time Machine* (1999)
** *A Valid Path* (2004)
***The Secret* (2019)
** *From The New World* (2022)

### Diskografia osoa 
## Irudi galeria 

Fitxategi:Allan Parsons.jpg|alt=
Fitxategi:Alan Parson - 2019333222712 2019-11-29 Night of the Proms - 0460 - DSC00638.jpg|alt=
Fitxategi:Alan Parsons 2017-05-19 ap0011cwo.jpg|alt=
Fitxategi:Screenshot of Alan Parsons in an ESO 50th anniversary congratulatory video compilation.jpg|alt=
Fitxategi:2017 The Alan Parsons Live Project - by 2eight - 8SC6725.jpg|alt=
Fitxategi:2017 The Alan Parsons Live Project - by 2eight - DSC6267.jpg|alt=
Fitxategi:Alan Parson - 2019333224413 2019-11-29 Night of the Proms - 0164 - 5DSR6225.jpg|alt=
Fitxategi:Alan Parson - 2019333224032 2019-11-29 Night of the Proms - 2717 - B70I8006.jpg|alt=

## Erreferentziak 
## Kanpo estekak 
* :Alan Parsons webgune ofiziala.
* Alan Parsons Project webgune ofiziala.
* Alan Parsons Internet Movie Data Base webgunean.
* The Avenue The Official Alan Parsons Fan Club.
* Alan Parsons Discogs webgunean.